# Carolina Marín Martín

Carolina María Marín Martín (Huelva, 15 de juny de 1993) és una jugadora de bàdminton espanyola que va assolir la posició número 1 l'11 de juny del 2015. Ha estat campiona mundial femenina, en la disciplina individual, els any 2014 i 2015. També ha estat cinc vegades campiona europea, quan va revalidar el títol a La Roche-sur-Yon. L'any 2014 va rebre la medalla de bronze de la Reial Orde del Mèrit Esportiu després de guanyar el seu primer mundial a Copenhaguen. Aquell mateix any també va guanyar el guardó Premi Reina Letizia com a millor esportista espanyola. El seu entrenador personal és Fernando Rivas i juntament amb ell ha escrit el llibre Gana el partido de tu vida que gira al voltant de la noció d'èxit i allò que cal per aconseguir-ho.

## Trajectòria
### Inicis

Carolina va començar a jugar a bàdminton a l'IES La Orden club de bàdminton de Huelva. El 2009 va ser la primera jugadora de bàdminton espanyola en guanyar una medalla de plata, primer, a l'Europeu Junior de Bàdminton de 2009, i una medalla d'or, més tard, a l'Europeu sots 17 de Bàdminton del 2009. Finalment, el 2011 es va proclamar campiona del torneig europeu junior. Aquell mateix any també va aconseguir la medalla de bronze al Campionat Mundial Junior.

### 2012

Va participar en els Jocs Olímpics de Londres de 2012, on va quedar segona del seu grup L, després de caure derrotada contra Li Xuerui, la posterior guanyadora de la medalla d'or.

### 2013

Va ser la primera jugadora espanyola de bàdminton en guanyar un títol de Grand Prix, el 2013 a Londres.

### 2014

El 31 d'agost del 2014 va derrotar la xinesa Li Xuerui a la final individual dels Campionats Mundials i va esdevenir, així, la primera espanyola en guanyar un títol de Campionat Mundial i la tercera jugadora europea en aconseguir la medalla d'or, després que Lene Køppen (1977) i Camilla Martin (1999). Només tenia 21 anys, i va ser la campiona mundial europea més jove de la història.
Aquest any també va guanyar el títol de campiona europea a Kazan, on va derrotar a la danesa Anna Thea Madsen per 21-9, 15-21 i 21-8.

### 2015

El 8 de març del 2015, va guanyar l'All England, el torneig britànic més històric i que se celebra des del 1899, el seu primer títol de Super Series en la seua primera final. El títol la va portar al número 4 en el rànquing mundial.
A l'Open India 2015, va tenir la possibilitat de batre a Li Xuerui com a nova número 1 mundial. Tanmateix, va perdre de forma ajustada contra la tailandesa Ratchanok Intanon en les semifinals. Carolina va avançar fins al segon lloc del rànquing mundial l'abril del 2015.
El 5 d'abril del 2015, Carolina Marin va guanyar el seu segon títol de Super Sèrie Premier consecutiu, batent la campiona olímpica Li Xuerui a l'Open de Malàisia 2015.
El 16 d'agost del 2015, Carolina Marin va guanyar el seu segon campionat del món consecutiu, aquest cop batent a l'índia Saina Nehwal.

### 2016

L'1 de maig del 2016 va revalidar el seu títol de campiona d'Europa La Roche-sur-Yon contra l'escocesa Kirsty Gilmour a qui va derrotar en dos sets, 21-12 i 21-18.
Als Jocs Olímpics d'Estiu de 2016, celebrats a Rio de Janeiro, es va proclamar campiona olímpica després de vèncer l'índia Pusarla Sindhu en la final.

## Finals individuals
### Títols individuals (20)

| Data | Torneig | Adversari en final | Puntuació |
| 2009 | Irish Internacional | Rachel van Cutsen | 22–24, 21–14, 21–16 |
| 2010 | Uganda International | Anne Hald Jensen | 21–18, 19–21, 21–18 |
| 2010 | Cyprus International | Olga Golovanova | 21–12, 25–27, 21–14 |
| 2011 | Morocco International | Juliane Schenk | 21–17, 21–13 |
| 2011 | Open d'Espanya | Olga Konon | 21–13, 21–14 |
| 2013 | Swedish International Stockholm | Nicole Schaller | 21–6, 21–10 |
| 2013 | Obert de Finlàndia | Beatriz Corrales | 21–10, 21–15 |
| 2013 | London Grand Prix Gold | Kirsty Gilmour | 21–19, 21–9 |
| 2013 | Obert d'Escòcia | Kirsty Gilmour | 21–14, 11–21, 21–13 |
| 2013 | Italian International | Sabrina Jaquet | 21–15, 21–14 |
| 2014 | Campionats europeus | Anna Thea Madsen | 21–9, 14–21, 21–8 |
| 2014 | Campionats mundials | Li Xuerui | 17–21, 21–17, 21–18 |
| 2015 | All England | Saina Nehwal | 16–21, 21–14, 21–7 |
| 2015 | Obert de Malàisia | Li Xuerui | 19–21, 21–19, 21–17 |
| 2015 | Obert d'Austràlia | Wang Shixian | 22–20, 21–18 |
| 2015 | Campionats mundials | Saina Nehwal | 21–16, 21–19 |
| 2015 | Obert de França | Wang Shixian | 21–18, 21–10 |
| 2015 | Obert de Hong Kong | Nozomi Okuhara | 21–17, 18–21, 22–20 |
| 2016 | Campionats europeus | Kirsty Gilmour | 21–12, 21–18 |
| 2016 | Jocs Olímpics Rio de Janeiro | Pusarla Sindhu | 19–21, 21–12, 21–15 |

### Finals de campionats nacionals
#### Victòries

| Any | Torneig | Adversària en la final | Puntuació |
| 2009 | Campionats Nacionals espanyols | Beatriz Corrales | 21–15, 22–20 |
| 2010 | Campionats Nacionals espanyols | Beatriz Corrales | 21–7, 21–14 |
| 2011 | Campionats Nacionals espanyols | Beatriz Corrales | 21–13, 21–17 |
| 2012 | Campionats Nacionals espanyols | Beatriz Corrales | 21–14, 16–21, 21–12 |
| 2013 | Campionats Nacionals espanyols | Laura Samaniego | 21–6, 21–18 |
| 2014 | Campionats Nacionals espanyols | Beatriz Corrales | 21–12, 22–20 |

### Títols juvenils (2)

| Data | Torneig | Adversari en final | Puntuació |
| 2009 | Campionats Europeus sots 17 | Neslihan Yiğit | 21–9, 21–3 |
| 2011 | Campionat Europeu Junior | Beatriz Corrales | 21–14, 23–21 |

## Referències

* 1 2 «Carolina María Marín Martín» (en castellà). COE. Arxivat de l'original el 2015-09-23. [Consulta: 11 juliol 2016].
* ↑ «Carolina Marín da un paso histórico» (en castellà). El País, 11-06-2015. [Consulta: 12 juliol 2016].
* ↑ «Carolina Marín, campeona del mundo de bádminton por segundo año consecutivo» (en castellà). 20 minutos, 16-08-2015. [Consulta: 11 juliol 2016].
* ↑ «Dare to Dream – Carolina Marin World Beater» (en castellà). badmintoneurope.com, 09-04-2014. [Consulta: 11 juliol 2016].
* ↑ «Carolina Marín se impone en los campeonatos europeos de bádminton» (en castellà). El Periódico, 01-05-2016. [Consulta: 12 juliol 2016].
* ↑ «Carolina Marín, medalla de bronce al Mérito Deportivo» (en castellà). El Mundo Deportivo, 01-09-2014. [Consulta: 12 juliol 2016].
* ↑ «La Reina Letizia recibe a Carolina Marín» (en castellà). Marca, 11-09-2014. [Consulta: 12 juliol 2016].
* ↑ «Carolina Marín charla con su entrenador sobre el sueño olímpico» (en castellà). El País, 19-07-2016. [Consulta: 20 juliol 2016].
* ↑ «"European Junior Championships 2009 – Winners"» (en anglès). tournamentsoftware.com, 12-04-2009. [Consulta: 12 juliol 2016].
* ↑ «"European U17 Championships 2009 – Winners"» (en anglès). tournamentsoftware.com, 15-11-2009. [Consulta: 12 juliol 2016].
* ↑ «"European Junior Championships 2011 – Winners"» (en anglès). tournamentsoftware.com, 02-02-2012. [Consulta: 12 juliol 2016].
* ↑ «"BWF World Junior Championships 2011 – Winners"» (en anglès). tournamentsoftware.com, 18-01-2012. [Consulta: 12 juliol 2016].
* ↑ «Victoria inútil de Carolina Marín» (en castellà). Marca, 30-07-2012. [Consulta: 12 juliol 2016].
* ↑ «Carolina Marín, campeona mundial de bádminton: un oro sin precedentes en España» (en castellà). 20 minutos, 31-08-2014. [Consulta: 20 juliol 2016].
* ↑ «A fairy tale written by Carolina Marin» (en anglès). BadmintonEurope.com, 31-08-2014. [Consulta: 20 juliol 2016].
* ↑ «Carolina Marín hace historia y gana el Europeo de bádminton» (en castellà). Diari As, 27-04-2014. [Consulta: 20 juliol 2016].
* ↑ «El All England es el nuevo desafío de Carolina Marín» (en castellà). Diari As, 04-03-2015. [Consulta: 20 juliol 2016].
* ↑ «Carolina Marín, doblete histórico» (en castellà). Marca, 16-08-2015. [Consulta: 20 juliol 2016].
* ↑ «Carolina Marín, campeona de Europa por segunda vez» (en castellà). Diari As, 01-05-2016. [Consulta: 20 juliol 2016].
* ↑ Rivera, Almudena. «Juegos Olímpicos Río 2016: Carolina Marín entra en la historia olímpica» (en castellà). Marca, 19-08-2016. [Consulta: 19 gener 2022].

## Enllaços externs

* Fitxa al web de la Federació Mundial de Bàdminton Arxivat 2016-03-03 a Wayback Machine.